《单君范过西皋迂途来访一诗道别》
宋代·陈著

老境途迎作梦看，出门相送是愁端。
分携不去有心在，长揖无言回首难。
雾雨暗山家信远，春风吹笠客心寒。
儒生例是多劳役，幸得琴书路尚宽。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。